Mumford & Sons binnekort in SAMumford and sons. Foto: www.mumfordandsons.com Die Britse rockgroep Mumford & Sons gaan binnekort in Suid-Afrika te sien wees gedurende sy drie langverwagte optredes in onderskeidelik Kaapstad, Durban en Pretoria. “Ons het verskeie kere probeer reël om Suid-Afrika toe te kom, maar dit was altyd sonder sukses. Ons is egter opgewonde daaroor om nou in Januarie en Februarie vir drie konserte in Suid-Afrika op te tree,” het die groeplede op hul webwerf geskryf. Die groep kom pas terug van ŉ uitgebreide toer by meer as 13 konserte oor die hele Amerika en Europa. Computicket het voorheen op Twitter gesê die kaartjies vir Mumford & Sons se optredes is binne een minuut uitverkoop. (Die kaartjieverkope was in September 2015.) Die groep gaan 29 Januarie in Kaapstad by die Grand Parade optree, 3 Februarie by die Botaniese Tuin in Durban en 6 Februarie by die Voortrekker Amfiteater in Pretoria. Besoek Mumford & Sons se webwerf.